Colettes lejlighed ligger meget centralt i en lille gade i Trastevere hvor der er er masser af liv. Når man træder ind fra gaden kommer man ind i et meget hyggeligt gårdmiljø hvor der er stille og vi blev meget venligt modtaget af Colette og hendes mand Raffaele. Vi kom 3 timer for tidligt og fik lov til at stille vores kufferter mens der blev gjort rent. De viste os rundt, vi fik nøglerne og aftalte hvorledes vi skulle forlade lejligheden. Lejligheden var nøjagtig som beskrevet og specielt tagterrassen var dejligt. Alt i lejligheden fungerede 100%, der var rent og pænt og alt hvad du havde brug for i lejligheden befandt sig hvor du kunne forvente det. Colette havde lavet et kort over nærmiljøet hvor restauranter, butikker, taxa etc. var aftegnet og det gjorde det let at starte ferien. Vi har været i Rom hvert år siden 1984 men det er første gang vi har boet i egen lejlighed. Det var en stor oplevelse fordi man kan lave nogen af måltiderne selv og fordi vi kunne sidde på tagterrassen om morgenen i solen og spise morgenmad efter at have hentet brød, croissant, ost og frugt på "the fresh market" der lå 10 min. gang fra lejligheden. Med andre ord var besøget hos Colette perfekt.